Diari Oficial de la Generalitat Valenciana


Sumari del DOGV 6879, del 10-10-2012 (2012/8664)

Notificació de la sentència dictada en el juí de divorci contenciós número 19/2012.
-----------------------------------------------------------------------------------

### Dades del document

Número de DOGV
:   6879

Data del DOGV
:   10-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8664


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Edicte

Notificació de la sentència dictada en el juí de divorci contenciós número 19/2012. [2012/8664]  
Divorci contenciós 000019/2012  
De: Hind Kassi Ep El Hachimi.  
Procuradora: M.ª Rosario Segura Ramos.  
Contra: Mohamed El Hachimi.  
Procurador/a: -  
Olga Sendra Vergaz, secretària del Jutjat de Violència sobre la Dona de Vila-real número 1, mitjançant este edicte faig saber que en este procediment de divorci contenciós seguit a instàncies de Hind Kassi Ep El Hachimi, defesa per la lletrada Eva Marín Segarra i representada per la procuradora María Rosario Segura Ramos, contra Mohamed El Hachimi, s'ha dictat la sentència que té l'encapçalament i dispositiva, literalment, com seguix:  
«Sentència número 22/2012  
Macarena Mira Picó, magistrada del Jutjat de Violència sobre la Dona número 1 de Vila-real i partit, he vist estes actuacions seguides amb el número 19/2012 de juí de divorci, promogudes per la procuradora María Rosario Segura Ramos, en nom i representació de Hind Kassi Ep El Hachimi, contra Mohamed El Hachimi, declarat en situació de rebel·lia processal, i atesos els següents.  
Dispositiva  
Estime parcialment la demanda de divorci interposada per Hind Kassi Ep El Hachimi contra Mohamed El Hachimi, i en conseqüència dispose:  
Primer. La dissolució del matrimoni per divorci de les persones esmentades, amb tots els efectes legals.  
Segon. La guarda i custòdia de la menor A. s'atribuïx a la mare, sent la pàtria potestat compartida.  
Tercer. Es fixa com a règim de visites el següent:  
3. Fins que la xiqueta tinga 5 anys: el pare podrà visitar la seua filla els caps de setmana alterns des de les 11.00 hores del dissabte fins a les 20.00 hores d'eixe mateix dia, i s'efectuarà el lliurament i l'arreplega de la menor a través d'una tercera persona mentre romanga vigent la prohibició d'aproximació a la seua esposa.  
4. A partir dels 5 anys: el pare podrà passar en companyia de la seua filla els caps de setmana alterns des del divendres a l'eixida del col·legi fins a les 20.00 hores del diumenge, hora en què haurà de tornar-la al domicili de la mare.  
Este règim de visites s'entén sense perjuí dels acords a què puguen arribar els progenitors en benefici de la menor.  
Quart. L'atribució de l'ús i gaudi del domicili conjugal siti al carrer de Sant Joan el Bosco de Vila-real, conseqüència del règim de guarda i custòdia, correspon a la demandant i les seues filles.  
Quint. Es fixa una pensió alimentària a favor de la filla i a càrrec del pare per l'import de 250 euros/mes, amb les actualitzacions corresponents a l'índex de preus de consum que publique l'Institut Nacional d'Estadística o organisme que puga substituir-lo, que seran ingressats en el compte bancari designat per la mare (Rural Caixa 5525-7139-70-7676081656), i que haurà de pagar dins dels 10 primers dies de cada mes, i les despeses extraordinàries han de ser pagades a mitges per ambdós progenitors. S'entenen per despeses extraordinàries aquelles que siguen imprevistes i que alhora siguen necessàries o bé estiguen degudament consensuades per les parts.  
Sext. Es fixa una pensió compensatòria a càrrec del demandat i a favor de la demandant per l'import de 100 euros mensuals que s'hauran de pagar durant els pròxims 12 mesos.  
Sèptim. No s'imposen costes a cap de les parts.  
Estes mesures substituïxen qualssevol altres que amb anterioritat s'hagen atorgat.  
Notifiqueu esta resolució a les parts i feu-los saber que no és ferma i que s'hi pot interposar un recurs d'apel·lació.  
  
Esta és la meua sentència que, jutjant definitivament en esta instància, pronuncie, mane i firme.  
Publicació. Esta sentència va ser donada, llegida i publicada per la magistrada que la va subscriure, mentres celebrava audiència pública el mateix dia de la data, assistida per mi, la secretària judicial. En done fe».  
I atés que el demandat, Mohamed El Hachimi, es troba en parador ignorat, expedisc este edicte a fi que li valga de notificació de forma deguda.  
  
Vila-real, 10 de setembre de 2012.- La secretària judicial: Olga Sendra Vergaz.